**Sent:** Friday, August 30, 2013 12:24 PM

**Subject:** informacija o prijevozu učenika osnovnih škola za šk godinu 2013/14

Cijenjeni!

Prijevoz učenika osnovnih škola (Županija osnivač) **ugovoren** je  po osnovi  još uvijek važećeg Okvirnog sporazuma koji je KZŽ potpisala sa Zajednicom ponuditelja na rok od 4 godine (šk. godina 2013/14. je zadnja godina važenja istog).

Na osnovu podataka o strukturi prijevoza zaprimljenih od škola i koji su kao takvi postali temelj za potpisani ugovor o prijevozu, cijena prijevoza učenika po danu u školskoj godini 2013/14. će biti **54.342,6 kn (neto),** a što je  manje  za cca **2,5 %** u odnosu na prošlu školsku godinu.

  U  toj cijeni od  54.342,6 kn jest i cijena prijevoza **učenika po DPS-u**. Riječ je o prijevozu koji je Županija s Grupom prijevoznika dogovorila još prošle školske godine. Taj će se dogovor primjenjivati i za narednu školsku godinu, a njegova bit jest: za učenike koji nemaju pravo na prijevoz u skladu sa zakonskim odredbama, organizira se prijevoz u skladu s odredbama važećeg Državnog pedagoškog standarda (cesta bez rasvjete i pločnika, prolazi kroz šumu, gust promet…). Prijevoz po DPS-u se organizira u pravilu s istim voznim jedinicama u kojima se prevoze učenici po zakonskoj osnovi. Za taj prijevoz škola s prijevoznikom mora uspostaviti određeni pravni odnos (ugovor, narudžbenica, poseban popis učenika po DPS-u), **a po cijeni od 92,00 kn bruto po učeniku za mjesec dana** (ako je broj nastavnih dana u mjesecu 10 ili manje, pola od te cijene). Taj novac škola potražuje od roditelja (ili/i JLS).

Za pravilno, sigurno i nesmetano odvijanje učeničkog prijevoza škola mora stalno surađivati s prijevoznikom; za učenike koji se u školu dovoze prije početka nastave ili koji čekaju odvoz svojim kućama nakon završetka nastave, škola mora organizirati i osigurati nadzor i siguran boravak.

U slučaju bilo kakovih smetnji na izvršenju prijevoza (primjedbe roditelja, prijevoznika, učenika..), škola ponajprije mora problem nastojati riješiti sa subjektom koji problem izaziva. Ukoliko se isti ogluši na primjedbu i zahtjev škole, odmah treba o problemu izvijestiti KZŽ kao naručitelja prijevoza koji će onda posredovati u rješavanju problema.

 Sve su to elementi po osnovi kojih očekujemo da prijevoz s prvim nastavnim danom uredno, sigurno i pravovremeno bude izvršavan!

 I na kraju, želimo Vam uspješan i sretan početak nove nastavne godine!

S poštovanjem,  Ivan  Lamot

